	OBRAZAC 
sudjelovanja javnosti u savjetovanju o Nacrtu prijedloga Odluke o grobljima

	Naziv akta o kojem se provodi savjetovanje:
	Nacrt prijedloga Odluke o grobljima

	Vrijeme trajanja savjetovanja: 
	10.11.2026. – 10.12.2026.

	Naziv gradskog upravnog tijela nadležnog za izradu nacrta: 
	Upravni odjel za graditeljstvo, zaštitu okoliša, stambene i komunalne poslove 

	Metoda savjetovanja:
	Internetsko savjetovanje

	Obrazloženje:
	Donošenje nove Odluke o grobljima potrebno je radi usklađivanja s odredbama Zakona o grobljima (Narodne novine, br. 78/25, 80/25; u daljnjem tekstu: Zakon), kojim se detaljnije uređuje upravljanje i korištenje groblja, izgradnja novih groblja te uređenje, rekonstrukcija, proširenje i preseljenje postojećih groblja, usklađivanje izgleda grobnih mjesta i spomen-obilježja s temeljnim odredbama i najvišim vrednotama propisanim Ustavom Republike Hrvatske i ostalim pozitivnim propisima Republike Hrvatske. 
Zakonom su preciznije uređena prava i obveze korisnika grobnih mjesta, postupci dodjele i ustupanja grobnih mjesta na korištenje, vođenje propisanih evidencija, obveze upravitelja groblja te druga pitanja od značaja za upravljanje i održavanje groblja. 
Svrha Odluke je osigurati pravni okvir za učinkovito i transparentno upravljanje grobljima sukladno Zakonu. Predloženom Odlukom jasno se propisuju prava i obveza Grada Zaprešića, Upravitelja groblja i korisnika groblja, u skladu s Zakonom i to: - mjerila i kriteriji za dodjelu i ustupanje grobnih mjesta; - iskopavanje i premještaj posmrtnih ostataka u grobnici; - produbljenje groba i premještanje posmrtnih ostataka u grobnici; - ukopi i privremeni ukopi; - način ukopa nepoznatih osoba; - održavanje groblja i uklanjanje otpada;
veličina, dimenzije, materijal i izgled grobnih mjesta i spomen obilježja; - uvjeti upravljanja grobljem od strane pravne osobe koja upravlja grobljem; - uvjeti, način i mjesto prosipanja kremiranih posmrtnih ostataka umrle osobe; uvjeti i mjerila za plaćanje naknade pri dodjeli grobnog mjesta i godišnje grobne naknade, kao i mogućnost plaćanja godišnje grobne naknade unaprijed;- uvjeti za ustupanje prava korištenja grobnog mjesta trećim osobama; - mogućnost da pojedini dijelovi groblja služe za ukope članova pojedinih vjerskih zajednica te mogućnost da se na tim dijelovima groblja ukop obavlja uz prethodnu suglasnost predstavnika tih vjerskih zajednica; mogućnost da se dio groblja ustupi drugoj jedinici lokalne samouprave ili da se sklopi ugovor o zajedničkom korištenju groblja s drugom jedinicom lokalne samouprave; mogućnost da se grobno mjesto dodijeli na korištenje bez obveze premještanja ostataka tijela umrlih osoba u zajedničku grobnicu; - pravila za određivanje naknade za stjecanje opreme i uređaja koji se nalaze na grobnom mjestu bez korisnika grobnog mjesta i prekršajne sankcije za prekršitelje odredbi.
Za donošenje Odluke nadležno je Gradsko vijeće Grada Zaprešića. 


	Ime i prezime osobe odnosno naziv predstavnika zainteresirane javnosti koja daje svoje primjedbe i prijedloge na predloženi nacrt:
	

	Načelne primjedbe i prijedlozi na predloženi nacrt akta s obrazloženjem:
	

	Primjedbe i prijedlozi na pojedine članke nacrta prijedloga akta s obrazloženjem:
	

	Ime i prezime osobe (ili osoba) koja je sastavljala primjedbe i prijedloge ili osobe koja predstavlja zainteresiranu javnost, e-mail ili drugi podaci za kontakt:
	

	Datum dostavljanja:
	




Napomena:
Popunjeni obrazac dostaviti na adresu elektroničke pošte: azlacki@zapresic.hr zaključno do 10.12.2026.g.

Informacije i pristup osobnim podacima u smislu članaka 13., 14. i 15. Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka; SL EU L119) Grad Zaprešić kao voditelj obrade obrađuje osobne podatke isključivo u svrhu ostvarenja prava sudionika savjetovanja/ispitanika na sudjelovanje u postupku savjetovanja s javnošću, uz napomenu kako je takva obrada nužna zbog zakonitog provođenja predmetnog postupka. 
Pravna osnova za obavljanje djelatnosti, a time i obradu osobnih podataka sudionika savjetovanja/ispitanika, proizlazi iz Zakona o pravu na pristup informacijama („Narodne novine“ broj 25/13, 85/15 i 69/22).
Sudionik savjetovanja/ispitanik, budući da je obrada podataka nužna za provođenje zadaće koja se obavlja zbog javnog interesa, odnosno pri izvršavanju službene ovlasti voditelja obrade, može u smislu članka 21. Opće uredbe o zaštiti podataka podnijeti prigovor.  
Sudionik savjetovanja/ispitanik ima pravo od voditelja obrade zatražiti ispravak, brisanje i ograničenje obrade osobnih podataka, a voditelj obrade će postupiti po takvom zahtjevu ako se time ne narušavaju njegove pravne obveze. Budući da je obrada podataka nužna za obavljanje zadaća od javnog interesa, na istu se u pravilu ne primjenjuje pravo na prenosivost podataka.
Osim u svrhu izvršavanja svojih javnopravnih i službenih ovlasti te zakonom propisanih obveza, osobni podaci koje voditelj obrade prikuplja ne čine se dostupnim trećim privatnim i pravnim subjektima te trećim zemljama.

Po završetku savjetovanja, sve pristigle primjedbe/prijedlozi biti će javno dostupni na internetskoj stranici Grada Zaprešića. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca. Anonimni, irelevantni te uvredljivi komentari neće se objaviti.
